# 8. новембар

### Из пројекта Википедија

8. новембар (8.11.) је 312. дан године по грегоријанском календару (313. у преступној години). До краја године има још 53 дана.

## [уреди] Догађаји

новембар
П | У | С | Ч | П | С | Н
| 1 | 2 | 3 | 4
5 | 6 | 7 | 8 | 9 | 10 | 11
12 | 13 | 14 | 15 | 16 | 17 | 18
19 | 20 | 21 | 22 | 23 | 24 | 25
26 | 27 | 28 | 29 | 30

- 1620. - Одиграла се битка код Беле планине, прва битка у Тридесетогодишњем рату, у близини Прага.
- 1889. - Монтана је постала 41. држава САД-а.
- 1937. - Нацисти су у Минхену приказали филм "Вечни јеврејин".
- 1941. - Основана је "Албанска комунистичка партија".
- 1960. - Џон Ф. Кенеди победио Ричарда Никсона на председничким изборима и тако постао најмлађи човек који је икада изабран на ту функцију.
- 1971. - Објављен је четврти по реду албум чувене британске групе Лед цепелин, на ком се налазила и њихова најпознатија песма "Stairway to Heaven".

## [уреди] Рођења

- 1843. - Мориц Паш, немачки математичар.
- 1847. - Абрахам Стокер, ирски књижевник. († 1912.)
- 1848. - Готлоб Фреге, немачки математичар и физичар.
- 1854. - Јоханес Ридберг, шведски физичар. († 1919.)
- 1868. - Феликс Хаусдорф, немачки математичар. († 1942.)
- 1883. - Арнолд Бакс, енглески композитор.
- 1893. - Рама VII, краљ Сијама.
- 1909. - Кетрин Хепберн, америчка глумица.
- 1922. - Кристиан Бернард, јужноафрички хирург. 1967. извршио прву трансплатацију срца. († 2001.)
- 1935. - Ален Делон, француски глумац.
- 1946. - Рој Вуд, британски музичар, певач и текстописац.

## [уреди] Смрти

- 1887. - Док Холидеј, амерички коцкар и револвераш.
- 1953. - Иван Алексејевич Бунин, руски књижевник. (* 1870).

## [уреди] Празници и дани сећања

- Српска православна црква данас слави -
  - Митровдан Свети великомученик Димитрије

## [уреди] Несређено

1519. Шпански освајач Хернана Кортез стигао је у Мексико, где су га Астеци, верујући да је он реинкарнација астешког божанства Кецалкоатл, примили с највећим почастима.

1520. По наредби данског краља Кристијана ИИ извршен је покољ више од 80 шведских свештеника и племића. "Стокхолмско крвопролиће" подстакло је устанак којим је, под вођством Густава Васе 1521. Шведска ослобођена данске власти.

1656. Рођен је енглески астроном и геофизичар Едмунд Халеј, који је први одредио путању једне комете и предвидео њено периодично појављивање (Халејева комета). Израдио је први каталог сјајних звезда јужног неба и прву метеоролошку карту.

1674. Умро је енглески писац Џон Милтон, по многима највећи енглески песник уз Шекспира. Присталица Оливера Кромвела и грађанске револуције, постаје 1649. секретар за латински у Кромвеловој влади и пише политичке, религиозне и филозофске памфлете. Своја најбоља дела написао је након рестаурације, слеп, сиромашан и разочаран у политику и друштво ("Изгубљени рај", "Поново задобијени рај", "Самсон Борац").

1793. Први пут је за јавност отворен Лувр, дворац француских краљева од 1204, који је одлуком револуционарне владе 1791. претворен у музеј.

1805. Смедеревски диздар Мухарем Гуша Бошњак предао је кључеве града вођи Првог српског устанка Карађорђу. Тим чином Смедерево се уврстило међу прве српске вароши које је Карађорђе ослободио од Турака.

1847. Рођен је ирски књижевник и позоришни критичар Брам Стокер, аутор романа о Дракули (1897), који је за ауторова живота остао потпуно незапажен. Открила га је филмска продукција остваривши низ филмова о егзотичном трансилванском грофу-вампиру.

1858. После победе над турском војском на Грахову, Црна Гора је добила међународно утврђене границе према Отоманском царству, за које су гарантовале велике силе - Русија, Аустрија, Француска и Пруска.

1895. Немачки физичар Вилхелм Конрад Рендген открио је X зраке који су по њему названи Рендгенови зраци. За тај изум добио је 1901. Нобелову награду за физику.

1900. Рођен је српски композитор, диригент, музички педагог и критичар Михаило Вукдраговић, професор и ректор Музичке академије у Београду, члан Српске академије наука и уметности (симфонијска поема "Пут у победу", кантате "Србија", "Светли гробови", "Везиља слободе", соло песме, гудачки квартети, филмска и сценска музика).

1917. Савет народних комесара успостављен је као нова влада Русије с Лењином на челу. Лав Троцки постао је комесар за иностране послове, а Стаљин комесар за народности.

1917. Умро је српски писац Милутин Бојић, аутор поеме "Плава гробница" посвећене масовном сахрањивању српских војника у море, после повлачења преко Албаније у Првом светском рату. Сахрањен је на солунском гробљу Зејтинлик. Написао је четири књиге песама и више драма, укључујући "Краљеву јесен" и "Урошеву женидбу".

1923. Спречен је покушај Адолфа Хитлера у Минхену да с генералом Лудендорфом изведе пуч. Вођа нациста ухапшен је четири дана касније и осуђен на пет година затвора, али је крајем 1924. амнестиран. Током боравка у затвору написао је књигу "Мајн кампф" (Моја борба), која је касније постала библија нацизма.

1942. Савезничке снаге под командом генерала Двајта Ајзенхауера почеле су искрцавање у северној Африци у Другом светском рату. Борбе против немачко-италијанских трупа завршене су 13. маја 1943. победом Савезника.

1960. Кандидат Демократске странке Џон Кенеди постао је у 43. години најмлађи председник у историји САД. Убијен је у атентату у Даласу 22. новембра 1963.

1986. Умро је руски политичар Вјачеслав Молотов, шеф совјетске дипломатије од 1939. до 1949. и од 1953. до 1956, главни преговарач с нацистичком Немачком у припреми совјетско-немачког пакта о ненападању (1939). Од 1931. до 1941. био је и председник Савета народних комесара (владе). Један од најближих Стаљинових сарадника, искључен је из партије у јуну 1957. и смењен са свих функција. Враћен је у партију 1984. у 95. години живота.

1989. Даглас Вајлдер изабран је за гувернера Вирџиније, као први црнац у историји САД који је постао гувернер једне америчке државе. Истог дана Дејвид Динкинс изабран је за првог црног градоначелника Њујорка.

1998. Суд у Бангладешу осудио је на смрт 15 бивших официра, оптужених за убиство бангладешког председника шеика Муџибура Рахмана у војном удару у августу 1975.

1999. У 101. години умро је словеначки и југословенски гимнастичар Леон Штукељ, најстарији олимпијски шампион и први олимпијски победник са простора бивше Југославије. Штукељ, који је само две године млађи од модерних Олимпијских игара, освојио је шест олимпијских медаља, међу којима три златне, две у Паризу 1924. и једну у Амстердаму 1928.

2001. Припадници јединица за специјалне операције Србије ("црвене беретке") почели су протест у центру за обуку у Кули. Четири дана касније они су транспортерима блокирали цео центар и део аутопута у Београду. Протест је завршен 17. новембра након преговора с владом Србије.

2001. Француски горњи дом парламента, Сенат, усвојио је закон којим се Корзици дозвољава ограничена аутономија, из којег су претходно избачени многи кључни чланови.

2002. Савет безбедности УН на јавној седници једногласно је усвојио Резолуцију 1441 о разоружању Ирака.

2004. Убила се Ирис Чанг (36), ауторка књиге "Силовање Нанкинга", која представља осведочену историју јапанске бруталности у Кини током 30-тих година прошлог века. Књига је покренула преиспитивање тамне историје јапанске окупације Кине.

## [уреди] Види још

- Годишњи календар
- Дневни календар

Месеци у години:

јануар • фебруар • март • април • мај • јун • јул • август • септембар • октобар • новембар • децембар

Добављено из "http://sr.wikipedia.org../../../8/2E/_/8._%D0%BD%D0%BE%D0%B2%D0%B5%D0%BC%D0%B1%D0%B0%D1%80.html"

Категорија страница: Новембар

##### Views

- Чланак
- разговор
- Тренутна ревизија

##### Претрага

##### Други језици

- Afrikaans
- Aragonés
- العربية
- Asturianu
- Žemaitėška
- Беларуская
- Български
- ইমার ঠার/বিষ্ণুপ্রিয়া মণিপুরী
- Brezhoneg
- Bosanski
- Català
- Cebuano
- Corsu
- Česky
- Kaszëbsczi
- Чăвашла
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Føroyskt
- Français
- Arpitan
- Furlan
- Frysk
- Gaeilge
- Gàidhlig
- Galego
- עברית
- हिन्दी
- Hrvatski
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- Basa Jawa
- ქართული
- ಕನ್ನಡ
- 한국어
- Ripoarisch
- Kurdî / كوردي
- Latina
- Lëtzebuergesch
- Lumbaart
- Lietuvių
- Македонски
- Bahasa Melayu
- Nnapulitano
- Plattdüütsch
- Nedersaksisch
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Nouormand
- Occitan
- Иронау
- Kapampangan
- Polski
- Português
- Română
- Русский
- Sicilianu
- Scots
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Basa Sunda
- Svenska
- Kiswahili
- தமிழ்
- తెలుగు
- ไทย
- Tagalog
- Türkçe
- Tatarça
- Українська
- Vèneto
- Tiếng Việt
- West-Vlams
- Walon
- Winaray
- 中文